เนื่องจากตอนเช้ากิน ขนมฟันโอไป 2 ชิ้น ชิ้นแรกกินไม่เป็นไร ชิ้นที่สองพอกินแล้วรู้สึกได้ว่าฟันหน้าเริ่มมีการหลุดเป็นชิ้นเล็กๆซึ่งเป็นเวลาที่กำลังเคี้ยวขนมฟันโออยู่ จึงได้ถูกกลืนเข้าไปในท้องแล้ว จึงอยากทราบว่า 1.ฟันที่ถูกกลืนเข้าไปจะอันตรายมั้ย 2.ควรรักษาอย่างไรเมื่อฟันถูกแมงกินไปทีละนิดของฟันหน้าสองซี่แล้ว 3.หากถอนซี่ฟันแท้แล้ว จะงอกอีกหรือไม่ อีกอย่างเพิ่งคลอดลูกน้อยได้ 2 เดือนครึ่งแล้วถ้าหากไปทำฟันเกรงว่าลูกน้อยจะหิวนมในขณะทำฟัน
สวัสดีค่ะ ในกรณีดังกล่าวนั้นถือว่าผิดปกติ เพราะปกติแล้วฟันแท้ไม่ควรหักได้ง่ายๆ จากการกัดอาหาร แม้ว่าอาหารจะแข็งก็ตามในที่นี้จึงน่าจะมีโรคฟันอยู่เดิม ทำให้ฟันสึกกร่อนพร้อมจะหลุดได้อยู่แล้ว แนะนำการไปพบทันตแพทย์เพื่อตรวจเพิ่มเติมฟันที่กลืนเข้าไปนั้น อาจจะย่อยไม่ได้ และถูกขับถ่ายออกมาในที่สุด ถ้าเป็นฟันแท้อาจจะไม่มีการงอกใหม่ แต่อาจทำฟันปลอมครอบเข้าไปได้ค่ะส่วนปัญหาเรื่องการให้นมบุตรนั้น สามารถปั๊มนมไว้ก่อนล่วงหน้า ให้ผู้ดูแลคนอื่นเอาให้บุตรกินได้ค่ะ